‘ওম শান্তি ওম’-এ জমজমাট নাচ, জিন্দল কন্যার বিয়েতে এক মঞ্চে মহুয়া–কঙ্গনা–সুপ্রিয়া!

নয়াদিল্লি: শুধু রাজনীতি নয়, নবীন জিন্দলের (Naveen Jindal) মেয়ের বিয়ের আসর কাল রাতে সাক্ষী থাকল এক ব্যতিক্রমী নক্ষত্রমুহূর্তের। একই মঞ্চে নাচলেন বিজেপির (BJP) কঙ্গনা রানাওয়াত, তৃণমূলের মহুয়া মৈত্র (Mahua Maitra) এবং এনসিপি (এসপি)-র সুপ্রিয়া সুলে! বলিউডের জনপ্রিয় ছবি ‘ওম শান্তি ওম’-এর (Om Shanti Om) টাইটেল ট্র্যাকে ঠুমকা দিতে দেখা গেল তিন সাংসদকে। মুহূর্তেই ভাইরাল সেই ভিডিয়ো এবং রিহার্সেলের ছবি। নিজের ইনস্টাগ্রামেই (Instagram) নাচের প্রস্তুতির একাধিক ছবি পোস্ট করেছিলেন কঙ্গনা। সেই ফ্রেমে ছিলেন নবীন জিন্দল, মহুয়া মৈত্রা ও সুপ্রিয়া সুলেও।

গত ৪ ডিসেম্বর ধুমধাম করে বিয়ে হল নবীন জিন্দলের মেয়ে যশস্বিনীর। শিল্পপতি সন্দীপ সোমানি ও সুমিতার ছেলে শশ্বত সোমানিকেই জীবনসঙ্গী হিসেবে বেছে নিয়েছেন যশস্বিনী। রাজনৈতিক মতাদর্শে যাঁদের দূরত্ব বিস্তর, তাঁদেরই এক মঞ্চে এমন মিলন—বিয়ের অনুষ্ঠানে উপস্থিতদের নজর কেড়েছে স্বভাবতই। বিভিন্ন দলের নেতানেত্রীদেরও ভিড় ছিল সেই বরযাত্রায়।

আরও পড়ুন: ভারতীয় শেয়ার বাজারে ধস, নিফটি ৫০-এর পতন ঘটে

শিল্পপতি নবীন জিন্দলের রাজনৈতিক যাত্রাও কম চমকপ্রদ নয়। ২০০৪ সালে কংগ্রেসের প্রার্থী হয়ে কুরুক্ষেত্র থেকে দু’দফায় টানা ১০ বছর সাংসদ ছিলেন তিনি। ২০১৪-র ভোটে হারের পর বছর কয়েক রাজনৈতিক নির্জনেই ছিলেন। ২০২৪-এ এসে যোগ দিলেন বিজেপিতে। পদ্ম প্রতীকে লড়ে ফের কুরুক্ষেত্র থেকে সাংসদ হয়েছেন চলতি লোকসভায়। তাঁর মা সাবিত্রী দেবীও হরিয়ানার প্রাক্তন মন্ত্রী। কংগ্রেস ছাড়ার পর নির্দল হয়ে হিসার থেকে জিতেছিলেন তিনি, পরে সমর্থন দেন বিজেপিকে। বর্তমানে নবীন জিন্দল হলেন জিন্দল স্টিল অ্যান্ড পাওয়ার লিমিটেডের চেয়ারম্যান। পাশাপাশি একাধিক শিক্ষা প্রতিষ্ঠানের প্রতিষ্ঠাতাও তিনি।

Kangana Ranaut, Mahua Moitra, Supriya Sule performing in wedding of Naveen Jindal’s daughter pic.twitter.com/lARD6SVRuU

— Angoori (@Rodrigo60776560) December 6, 2025

জিন্দল কন্যার বিয়ের নিমন্ত্রিত তালিকা তাই ছিল রীতিমতো ভারী। তবে তিন প্রভাবশালী সাংসদের একসাথে মঞ্চ কাঁপানোই এখন সোশ্যাল মিডিয়ায় প্রধান আলোচ্য বিষয়। ভিডিও ছড়িয়ে পড়তেই নেটিজেনদের মন্তব্য— “বিয়ে না কি রাজনৈতিক ‘সেলিব্রেশন নাইট’!”

দেখুন আরও খবর: